ดาวโจนส์ปิด 10,409.46 จุด ปรับขึ้น 4.69 จุด
ดาวโจนส์ปิดที่ 10,409.46 จุด ปรับขึ้น 4.69 จุด ด้านน้ำมันดับปิดที่ 77.34 ดอลล์ หลังบีพีประกาศจะจัดสรรงบ 20,000 ล้านดอลลาร์สหรัฐ ช่วยเหลือผู้ได้รับผลกระทบจากเหตุน้ำมันรั่ว
17 มิ.ย. 2553

ดาวโจนส์ปิดที่ 10,409.46 จุด ปรับขึ้น 4.69 จุด ด้านน้ำมันดับปิดที่ 77.34 ดอลล์ หลังบีพีประกาศจะจัดสรรงบ 20,000 ล้านดอลลาร์สหรัฐ ช่วยเหลือผู้ได้รับผลกระทบจากเหตุน้ำมันรั่ว
ปิดการซื้อขายตลาดหุ้นสหรัฐ ดัชนีปรับลดลงในช่วงแรก หลังข้อมูลระบุการก่อสร้างบ้านและอาคารที่อยู่อาศัยในเดือนพฤษภาคม ลดลงจาก 1 เดือนก่อนหน้าถึง 10% ขณะที่ เฟดเอ็กซ์ คอร์ป คาดการณ์ผลประกอบการไตรมาส 2 ว่าอาจไม่เป็นไปตามเป้า ก่อนที่ดัชนีจะกลับมาอยู่ในแดนบวกได้ จากข่าวที่บีพีประกาศจะจัดสรรงบ 20,000 ล้านดอลลาร์สหรัฐ ช่วยเหลือผู้ได้รับผลกระทบจากเหตุน้ำมันรั่วครั้งใหญ่ ด้านราคาน้ำมันดิบตลาดไนเม็กซ์ เพิ่มขึ้น 40 เซนต์ ไปปิดที่ 77.34 ดอลลาร์สหรัฐ/บาร์เรล ทำให้หลังปิดตลาด ดัชนีดาวโจนส์ ปิดที่ 10,409.46 จุด ปรับขึ้น 4.69 จุด หรือ 0.05% ดัชนีแนสแดค ปิดที่ 2,305.93 จุด ปรับขึ้น 0.05 จุด หรือ 0.00% และดัชนีเอสแอนด์พี ปิดที่ 1,114.61 จุด ลดลง 0.62 จุด หรือ 0.06%
ตลาดหุ้นสำคัญของยุโรป ดัชนี FTSE 100 ตลาดลอนดอน ปิดที่ 5,237.92 จุด ปรับขึ้น 20.10 จุด หรือ 0.39% ดัชนี DAX ตลาดแฟรงก์เฟิร์ต ปิดที่ 6,190.91 จุด ปรับขึ้น 15.86 จุด หรือ 0.26% และดัชนี CAC 40 ตลาดปารีส ปิดที่ 3,675.93 จุด ปรับขึ้น 14.42 จุด หรือ 0.39% ส่วนน้ำมันดิบเบรนต์ ตลาดลอนดอน ปิดที่ 77.57 ดอลลาร์สหรัฐ/บาร์เรล ปรับขึ้น 57 เซนต์
ราคาทองคำตลาดนิวยอร์กปิดที่ 1,229.30 ดอลลาร์สหรัฐ/ออนซ์ ลดลง 3.90 ดอลลาร์สหรัฐ